# Smernica č. 46/2023 o edukačných publikáciách

Gestorský útvar: sekcia stredných škôl a celoživotného vzdelávania, tel.: 02/59 374 277 č.: 2023/15890:2-C2901

Minister školstva, vedy, výskumu a športu podľa čl. 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s  § 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva túto smernicu:

### Základné ustanovenia

Táto smernica upravuje

* + 1. posudzovanie edukačných publikácií pre školy, v ktorých sa vzdelávanie považuje za sústavnú prípravu na povolanie, a pre materské školy,
    2. postup pri vydávaní doložky edukačným publikáciám,
    3. výber dodávateľa na zabezpečenie tvorby a vydania novej edukačnej publikácie (ďalej len „výber“).

### Základné pojmy

Na účely tejto smernice sa rozumie

* + 1. **učebnicou** edukačná publikácia, ktorá je primárnym zdrojom informácií, obsahuje odborne a didakticky spracovaný obsah vzdelávania v súlade s princípmi výchovy a vzdelávania, cieľmi výchovy a vzdelávania a príslušným štátnym vzdelávacím programom, podporuje učenie sa detí a žiakov, rozvíjanie ich vedomostí, zručností a kompetencií, a nie je určená na vpisovanie; ak je určená na vpisovanie, označuje sa ako pracovná učebnica,
    2. **pracovným zošitom** edukačná publikácia, ktorá obsahuje odborne a didakticky spracovaný obsah vzdelávania v súlade s princípmi výchovy a vzdelávania, cieľmi výchovy a vzdelávania a príslušným štátnym vzdelávacím programom vo forme úloh, cvičení a aktivít zameraných na získavanie, upevňovanie a preverovanie vedomostí a zručností, na samostatnú prácu alebo skupinovú prácu, a je určená na vpisovanie; pracovný zošit môže tematicky nadväzovať na učebnicu,
    3. **učebným textom** edukačná publikácia, ktorá obsahuje odborne a didakticky spracovaný text v súlade s princípmi výchovy a vzdelávania, cieľmi výchovy a vzdelávania a príslušným štátnym vzdelávacím programom, najmä

1. odborné tabuľky (chemické, matematické a podobne),
2. zbierky úloh a cvičení,
3. školské atlasy (zemepisné a dejepisné),
4. obrázkové slovníky, ktoré dopĺňajú jazykové učebnice pre primárne vzdelávanie žiakov škôl s vyučovacím jazykom národnostnej menšiny,
5. obrázkové slovníky, ktoré dopĺňajú jazykové učebnice pre slovenský jazyk ako druhý jazyk pre úroveň 1,
6. texty a obrazové materiály využívané deťmi v materskej škole,
7. texty, ktoré predstavujú podporný a doplnkový materiál zameraný na rozvoj vedomostí, zručností a kompetencií v jednotlivých skupinách odborov vzdelávania,
   * 1. **špeciálnou edukačnou publikáciou** edukačná publikácia pre deti a žiakov so zdravotným znevýhodnením, ktorá sprostredkúva obsah vzdelávania spôsobom upraveným podľa druhu zdravotného znevýhodnenia,
     2. **edukačnou publikáciou v elektronickej verzii** edukačná publikácia na digitálnom pamäťovom médiu, ktorá môže obsahovať interaktívne prvky alebo multimediálne prvky, najmä obrázky, fotografie, názorné schémy, videozáznamy, audiozáznamy, simulácie, animácie alebo aplikácie, a umožňuje zobrazenie pomocou čítacích softvérov a čítacích zariadení,
     3. **sadou edukačných publikácií** viac edukačných publikácií jedného druhu alebo rôznych druhov, ktoré napĺňajú ucelenú časť vzdelávacích štandardov podľa koncepčného zámeru sady edukačných publikácií; sadu edukačných publikácií môže tvoriť jedna alebo viacero kombinácií edukačnej publikácie v tlačenej verzii a edukačnej publikácie v elektronickej verzii,
     4. **koncepčným zámerom sady edukačných publikácií** dokument, v ktorom je vymedzený spôsob, akým sada edukačných publikácií napĺňa vzdelávacie štandardy pre vyučovací predmet, vzdelávaciu oblasť, príslušný ročník, vzdelávací cyklus alebo stupeň vzdelania,
     5. **priamo riadenou organizáciou**
   1. organizácia zriadená Ministerstvom školstva, vedy, výskumu a športu Slovenskej republiky (ďalej len „ministerstvo“) na plnenie úloh v oblasti koordinácie vývoja, posudzovania a hodnotenia edukačných publikácií pre všeobecne vzdelávacie vyučovacie predmety, vzdelávacie oblasti a prierezové témy,
   2. organizácia zriadená ministerstvom na plnenie úloh v oblasti odborného vzdelávania a prípravy,
      1. **kritériami na hodnotenie kvality edukačnej publikácie** kritériá zverejnené na webovom sídle príslušnej priamo riadenej organizácie, ktoré obsahujú hodnotenie kvality, odbornej správnosti, didaktickej správnosti a jazykovej správnosti edukačnej publikácie a súladu edukačnej publikácie s princípmi výchovy a vzdelávania, cieľmi výchovy a vzdelávania a príslušným štátnym vzdelávacím programom,
      2. **recenzným posudkom** odborné stanovisko recenzenta vypracované podľa kritérií na hodnotenie kvality edukačnej publikácie, ktoré obsahuje odporúčanie na vydanie alebo na nevydanie doložky,
      3. **priamym posudkom** odborné stanovisko zamestnanca príslušnej priamo riadenej organizácie vypracované podľa kritérií na hodnotenie kvality edukačnej publikácie, ktoré obsahuje odporúčanie na vydanie alebo na nevydanie doložky,
      4. **odborným posudkom** odborné stanovisko zamestnanca príslušnej priamo riadenej organizácie k špeciálnej edukačnej publikácii vypracované podľa kritérií na hodnotenie kvality edukačnej publikácie, ktoré obsahuje odporúčanie na vydanie alebo na nevydanie doložky,
      5. **zápisom z posúdenia edukačnej publikácie** dokument vypracovaný príslušnou priamo riadenou organizáciou, ktorý na základe príslušných posudkov obsahuje odporúčanie na vydanie alebo na nevydanie doložky a návrh lehoty platnosti doložky,
      6. **predkladateľom** vydavateľ, ktorý je nositeľom autorských práv k edukačnej publikácii, a požiadal ministerstvo o vydanie doložky; predkladateľom môže byť aj výhradný distribútor, ak ide o zahraničnú edukačnú publikáciu,
      7. **doložkou** doklad vydaný ministerstvom potvrdzujúci súlad edukačnej publikácie s princípmi výchovy a vzdelávania, cieľmi výchovy a vzdelávania a s príslušným štátnym vzdelávacím programom posúdený podľa kritérií na hodnotenie kvality edukačnej publikácie,
      8. **registrom recenzentov** zoznam odborníkov pre príslušný vyučovací predmet, vzdelávaciu oblasť, prierezovú tému, prierezovú gramotnosť, príslušný odbor vzdelávania, skupinu odborov vzdelávania, jazyk edukačnej publikácie alebo druh zdravotného znevýhodnenia podľa obsahového zamerania edukačnej publikácie, ktorý zostavuje, vedie a aktualizuje ministerstvo na základe návrhov priamo riadených organizácií,
      9. **registrom edukačných publikácií s vydanou doložkou** zoznam všetkých ministerstvom schválených edukačných publikácií, ku ktorým ministerstvo vydalo doložku, a ktorý podľa vyučovacích predmetov, vzdelávacích oblastí, prierezových tém, prierezových gramotností a skupín odborov vzdelávania zostavuje, vedie a aktualizuje ministerstvo.

### Žiadosť o vydanie doložky

* 1. O vydanie doložky možno požiadať k

1. edukačnej publikácii alebo k sade edukačných publikácií,
2. edukačnej publikácii v elektronickej verzii alebo k sade edukačných publikácií v elektronickej verzii,
3. prekladu edukačnej publikácie alebo k prekladu sady edukačných publikácií zapísaných v registri edukačných publikácií s vydanou doložkou,
4. prekladu edukačnej publikácie v elektronickej verzii alebo k prekladu sady edukačných publikácií v elektronickej verzii zapísaných v registri edukačných publikácií s vydanou doložkou,
5. zmenenému alebo doplnenému vydaniu edukačnej publikácie s vydanou doložkou alebo sady edukačných publikácií s vydanou doložkou počas platnosti doložky.
   1. Žiadosť o vydanie doložky sa predkladá na formulári, ktorého vzor je uvedený   
      v prílohe č. 1.
   2. Sekcia, v ktorej pôsobnosti je edičná činnosť ministerstva (ďalej len „príslušná sekcia“), do 10 dní po doručení žiadosti o vydanie doložky oznámi predkladateľovi kontaktné údaje recenzenta a náhradného recenzenta vybraných prostredníctvom generátora náhodných čísel z registra recenzentov pre príslušný vyučovací predmet, vzdelávaciu oblasť, prierezovú tému, prierezovú gramotnosť, príslušný odbor vzdelávania, skupinu odborov vzdelávania, jazyk edukačnej publikácie alebo druh zdravotného znevýhodnenia, ak čl. 5 ods. 2 neustanovuje inak; ak ide o sadu edukačných publikácii, jeden recenzent spravidla posudzuje všetky edukačné publikácie zo sady edukačných publikácií.
   3. Ku každej edukačnej publikácii vrátane každej edukačnej publikácie zo sady edukačných publikácií sa predkladá žiadosť o vydanie doložky. Jednotlivé edukačné publikácie zo sady edukačných publikácií možno predložiť súčasne alebo postupne.
   4. Ak sa predkladá edukačná publikácia v tlačenej verzii, predkladá sa súčasne aj jej elektronická verzia, ktorá je s ňou zhodná; to neplatí ak ide o autorsky a redakčne spracovaný rukopis edukačnej publikácie, kedy sa edukačná publikácia v elektronickej verzii na digitálnom pamäťovom médiu neprikladá. K obom verziám sa predkladá jedna spoločná žiadosť o vydanie doložky.
   5. Predkladateľ do 90 dní odo dňa oznámenia kontaktných údajov recenzenta podľa odseku 3 predloží príslušnej sekcii ako prílohu k žiadosti o vydanie doložky
6. tri zhodné vyhotovenia vydanej edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou; ak ide o edukačnú publikáciu v tlačenej verzii, prikladá sa aj vyhotovenie edukačnej publikácie v elektronickej verzii vrátane všetkých interaktívnych prvkov alebo multimediálnych prvkov, ktoré sú jej súčasťou, na dvoch digitálnych pamäťových médiách,
7. tri zhodné vyhotovenia zalomenej predtlačovej verzie edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou; ak ide o edukačnú publikáciu v tlačenej verzii, prikladá sa aj vyhotovenie edukačnej publikácie v elektronickej verzii vrátane všetkých interaktívnych prvkov alebo multimediálnych prvkov, ktoré sú jej súčasťou, na dvoch digitálnych pamäťových médiách,
8. tri zhodné vyhotovenia autorsky a redakčne spracovaného rukopisu edukačnej publikácie, ktorý obsahuje všetky súvislé texty a nesúvislé texty (tabuľky, grafy, schémy, obrázky s popisom), návrh rozmiestnenia obrazovej časti a textovej časti a ich grafického spracovania vrátane všetkých interaktívnych prvkov alebo multimediálnych prvkov, ktoré sú jej súčasťou,
9. dve zhodné vyhotovenia vydaného prekladu edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou, zhodné s pôvodnou edukačnou publikáciou a  dve zhodné vyhotovenia pôvodnej edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou; ak ide o preklad edukačnej publikácie v tlačenej verzii, prikladá sa aj vyhotovenie edukačnej publikácie v elektronickej verzii na dvoch digitálnych pamäťových médiách,
10. dve zhodné vyhotovenia zalomenej predtlačovej verzie prekladu edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou, zhodné s pôvodnou edukačnou publikáciou a  dve zhodné vyhotovenia pôvodnej edukačnej publikácie vrátane všetkých interaktívnych prvkov alebo multimediálnych prvkov, ktoré sú jej súčasťou; ak ide o preklad edukačnej publikácie v tlačenej verzii, prikladá sa aj vyhotovenie edukačnej publikácie v elektronickej verzii na dvoch digitálnych pamäťových médiách,
11. koncepčný zámer sady edukačných publikácií ku každej edukačnej publikácii zo sady edukačných publikácií pre základné vzdelávanie,
12. doklad o autorských právach ku každej edukačnej publikácii, ktorým je
13. doklad preukazujúci, že predkladateľ, ktorý nie je autorom, je nositeľom autorských práv od všetkých autorov, na ktorých diela sa vzťahuje autorský zákon,
14. čestné vyhlásenie o autorstve, ak je predkladateľom autor, alebo
15. doklad od vydavateľa, ak je predkladateľom výhradný distribútor,
16. recenzný posudok vypracovaný podľa čl. 5.
    1. Ak sa preukáže, že čestné vyhlásenie podľa odseku 6 písm. g) druhého bodu je nepravdivé, ministerstvo doložku nevydá alebo vydanú doložku odníme.
    2. Úplnosť žiadosti o vydanie doložky posudzuje príslušná sekcia. Ak žiadosť nie je úplná, príslušná sekcia vyzve predkladateľa na jej doplnenie a určí mu na to primeranú lehotu. Ak predkladateľ v tejto lehote žiadosť o vydanie doložky nedoplní, v jej posudzovaní sa nebude pokračovať a túto skutočnosť príslušná sekcia písomne oznámi predkladateľovi.
    3. Predkladateľovi nevzniká nárok na vrátenie dokumentácie, ktorá sa prikladá k žiadosti o vydanie doložky.

**Postup pri vydávaní doložky**

* 1. Príslušná sekcia do 10 dní odo dňa kedy vyhodnotí žiadosť o vydanie doložky ako úplnú, požiada príslušnú priamo riadenú organizáciu o vypracovanie zápisu z posúdenia edukačnej publikácie, ak čl. 7 ods. 1 neustanovuje inak.
  2. Na účel vydania doložky sa posudzuje súlad edukačnej publikácie s princípmi výchovy a vzdelávania, cieľmi výchovy a vzdelávania a príslušným štátnym vzdelávacím programom, ktorým je splnenie princípov výchovy a vzdelávania, cieľov výchovy a vzdelávania, vzdelávacích štandardov v edukačnej publikácii pre príslušný ročník, vzdelávací cyklus, stupeň vzdelania, odbor vzdelávania alebo skupinu odborov vzdelávania.
  3. Na účel vydania doložky pre špeciálnu edukačnú publikáciu sa posudzuje súlad špeciálnej edukačnej publikácie s princípmi výchovy a vzdelávania, cieľmi výchovy a vzdelávania, s príslušným štátnym vzdelávacím programom a vzdelávacím programom pre príslušný druh zdravotného znevýhodnenia, ktorým je splnenie princípov výchovy a vzdelávania, cieľov výchovy a vzdelávania, vzdelávacích štandardov v špeciálnej edukačnej publikácii pre príslušný ročník, vzdelávací cyklus, stupeň vzdelania, odbor vzdelávania alebo skupinu odborov vzdelávania.

### 

(1) Posúdenie edukačnej publikácie vykonáva

1. recenzent, ktorý vypracuje recenzný posudok,
2. zamestnanec príslušnej priamo riadenej organizácie, ktorý vypracuje priamy posudok, a
3. zamestnanec príslušnej priamo riadenej organizácie, ktorý vypracuje odborný posudok, ak ide o špeciálnu edukačnú publikáciu.
   1. Ak v registri recenzentov nie je recenzent pre príslušný vyučovací predmet, vzdelávaciu oblasť, prierezovú tému, prierezovú gramotnosť, príslušný odbor vzdelávania, skupinu odborov vzdelávania, jazyk edukačnej publikácie alebo druh zdravotného znevýhodnenia, posúdenie podľa odseku 1 písm. a) sa nevykonáva a túto skutočnosť príslušná sekcia oznámi predkladateľovi v lehote podľa čl. 3 ods. 3.
   2. Posúdenie sa vykonáva k
      1. edukačnej publikácii určenej pre vyučovací predmet alebo vzdelávaciu oblasť pre príslušný ročník,
      2. edukačnej publikácii určenej pre vyučovací predmet alebo vzdelávaciu oblasť pre vzdelávací cyklus alebo stupeň vzdelania,
      3. sade edukačných publikácií určenej pre vyučovací predmet alebo vzdelávaciu oblasť pre príslušný ročník,
      4. sade edukačných publikácií určenej pre vyučovací predmet alebo vzdelávaciu oblasť pre príslušný vzdelávací cyklus alebo stupeň vzdelania.
   3. Každá edukačná publikácia v tlačenej verzii sa posudzuje spolu s edukačnou publikáciou v elektronickej verzii, ktorá je s ňou zhodná.
   4. Ak ide o edukačnú publikáciu alebo o sadu edukačných publikácií pre základné vzdelávanie, posúdenie podľa odseku 3 písm. a) a c) sa nevykonáva.
   5. Ak sa zmení koncepčný zámer sady edukačných publikácií počas platnosti doložky k edukačnej publikácii zo sady edukačných publikácii, posudzujú sa všetky edukačné publikácie zo sady edukačných publikácií, ku ktorým bola vydaná doložka.
   6. Príslušná priamo riadená organizácia vypracuje zápis z posúdenia edukačnej publikácie. Ak príslušná priamo riadená organizácia odporučí nevydanie doložky k edukačnej publikácii, v zápise z posúdenia edukačnej publikácie uvedie konkrétne dôvody, pre ktoré odporúča nevydanie doložky, ktorých zapracovaním by dôvody na nevydanie doložky pominuli.
   7. Príslušná priamo riadená organizácia zašle zápis z posúdenia edukačnej publikácie spolu so všetkými posudkami príslušnej sekcii
      1. do 45 dní od doručenia žiadosti podľa čl. 4 ods. 1, ak ide o posúdenie podľa čl. 5 ods. 3 písm. a) alebo písm. b) alebo o posúdenie jednej edukačnej publikácie zo sady edukačných publikácií alebo
      2. do 90 dní od doručenia žiadosti podľa čl. 4 ods. 1, ak ide o posúdenie podľa čl. 5 ods. 3 písm. c) alebo písm. d), ak ide o posúdenie viacerých edukačných publikácií zo sady edukačných publikácií predložených súčasne.
   8. Ministerstvo na základe zápisu z posúdenia edukačnej publikácie vydá doložku alebo nevydá doložku. Túto skutočnosť príslušná sekcia písomne oznámi predkladateľovi a súčasne mu zašle priamy posudok a odborný posudok, ak ide o špeciálnu edukačnú publikáciu.
   9. Po vydaní doložky príslušná sekcia zaradí edukačnú publikáciu do registra edukačných publikácií s vydanou doložkou.

### 

* 1. Ak ide o preklad edukačnej publikácie a edukačná publikácia má vydanú doložku alebo k nej už bol vypracovaný zápis z posúdenia edukačnej publikácie, vypracúva sa len priamy posudok. Preklad edukačnej publikácie sa posudzuje podľa kritérií na hodnotenie kvality edukačných publikácií. Príslušná priamo riadená organizácia zašle príslušnej sekcii zápis z posúdenia edukačnej publikácie do 45 dní od doručenia žiadosti podľa čl. 4 ods. 1 alebo do 90 dní, ak ide o posúdenie viacerých edukačných publikácií zo sady prekladov edukačných publikácií predložených súčasne.
  2. Ak ide o špeciálnu edukačnú publikáciu, vypracúva sa recenzný posudok, priamy posudok a odborný posudok podľa kritérií na hodnotenie kvality edukačných publikácií. Príslušná priamo riadená organizácia zašle príslušnej sekcii zápis z posúdenia edukačnej publikácie do 45 dní od doručenia žiadosti podľa čl. 4 ods. 1 alebo do 90 dní, ak ide o posúdenie viacerých edukačných publikácií zo sady špeciálnych edukačných publikácií predložených súčasne.
  3. Ak je špeciálna edukačná publikácia modifikáciou edukačnej publikácie   
     s vydanou doložkou alebo modifikáciou edukačnej publikácie, pre ktorú už bol vypracovaný zápis z posúdenia edukačnej publikácie, vypracúva sa priamy posudok a odborný posudok. Modifikácia sa posudzuje podľa kritérií na hodnotenie kvality edukačných publikácií. Príslušná priamo riadená organizácia zašle príslušnej sekcii zápis z posúdenia edukačnej publikácie do 30 dní od doručenia žiadosti podľa čl. 4 ods. 1 alebo do 60 dní, ak ide o posúdenie viacerých edukačných publikácií zo sady špeciálnych edukačných publikácií predložených súčasne.

### 

* 1. Ak predkladateľ predloží na posúdenie autorsky a redakčne spracovaný rukopis edukačnej publikácie, príslušná priamo riadená organizácia zašle príslušnej sekcii priamy posudok a ak ide o špeciálnu edukačnú publikáciu zašle aj odborný posudok do 45 dní od doručenia žiadosti podľa čl. 4 ods. 1 alebo do 90 dní, ak ide o posúdenie viacerých autorsky a redakčne spracovaných rukopisov zo sady edukačných publikácií predložených súčasne. Príslušná sekcia zašle všetky posudky predkladateľovi. Ak ide o autorsky a redakčne spracovaný rukopis edukačnej publikácie, zápis z posúdenia edukačnej publikácie sa nevyhotovuje.
  2. Predkladateľ po doručení príslušných posudkov, predloží ministerstvu dve vyhotovenia zalomenej predtlačovej verzie edukačnej publikácie; ak ide o edukačnú publikáciu v tlačenej verzii, predloží vyhotovenie edukačnej publikácie v elektronickej verzii vrátane všetkých interaktívnych prvkov alebo multimediálnych prvkov, ktoré sú jej súčasťou, na dvoch digitálnych pamäťových médiách.
  3. Ak príslušné posudky obsahujú pripomienky, predkladateľ po ich zapracovaní predloží ministerstvu dve vyhotovenia zalomenej predtlačovej verzie edukačnej publikácie a dokument o spôsobe zapracovania jednotlivých pripomienok zo všetkých príslušných posudkov na formulári, ktorého vzor je uvedený v prílohe č. 2. Ak ide o edukačnú publikáciu v tlačenej verzii, predloží aj vyhotovenie edukačnej publikácie v elektronickej verzii vrátane všetkých interaktívnych prvkov alebo multimediálnych prvkov, ktoré sú jej súčasťou, na dvoch digitálnych pamäťových médiách.
  4. Príslušná priamo riadená organizácia zašle príslušnej sekcii zápis z posúdenia edukačnej publikácie do 30 dní alebo do 60 dní, ak ide o viaceré edukačné publikácie zo sady edukačných publikácií predložených súčasne, od doručenia žiadosti podľa čl. 4 ods. 1, ktorý vypracuje na základe priameho posudku a odborného posudku, ak ide o špeciálnu edukačnú publikáciu, vypracovaného k zalomenej predtlačovej verzii edukačnej publikácie.

### Postup po nevydaní doložky

* 1. Ak ministerstvo nevydá doložku, predkladateľ môže podať proti nevydaniu doložky námietky spolu s odôvodnením do 30 dní odo dňa doručenia písomného oznámenia o nevydaní doložky.
  2. Na posúdenie námietok príslušná sekcia požiada príslušnú priamo riadenú organizáciu o zabezpečenie iného zamestnanca, ktorý je odborníkom pre príslušný vyučovací predmet, vzdelávaciu oblasť, prierezovú tému, prierezovú gramotnosť, príslušný odbor vzdelávania, skupinu odborov vzdelávania, jazyk edukačnej publikácie alebo druh zdravotného znevýhodnenia, pre ktorý je edukačná publikácia určená. Tento zamestnanec vypracuje nový priamy posudok.
  3. Nový priamy posudok a zápis z posúdenia edukačnej publikácie, ktorý obsahuje aj vyjadrenie príslušnej priamo riadenej organizácie k námietkam zašle príslušná priamo riadená organizácia príslušnej sekcii do 45 dní od doručenia žiadosti podľa čl. 4 ods. 1 alebo do 90 dní, ak ide viaceré edukačné publikácie zo sady edukačných publikácií predložených súčasne.
  4. Ak ministerstvo vyhodnotí námietky predkladateľa na základe dokumentov podľa odseku 3 ako opodstatnené, vydá doložku; inak doložku nevydá.
  5. Ak ministerstvo podľa odseku 4 nevydá doložku, môže vyhlásiť výber podľa čl. 9.
  6. Ak predkladateľ predloží jednotlivé edukačné publikácie zo sady edukačných publikácií postupne a k niektorej nebude vydaná doložka, ministerstvo spolu s nevydaním doložky pozastaví platnosť už vydaných doložiek k ostatným edukačným publikáciám z príslušnej sady edukačných publikácií až do vydania doložky k príslušnej edukačnej publikácii.

### Výber

* 1. Ak v registri edukačných publikácií nie je edukačná publikácia pre vyučovací predmet, vzdelávaciu oblasť, vzdelávací cyklus alebo pre skupinu odborov vzdelávania uvedenú v registri edukačných publikácií s vydanou doložkou, pre ktoré nie je vydaná žiadna edukačná publikácia s platnou doložkou, príslušná sekcia do 15. októbra príslušného kalendárneho roka, podľa disponibilného objemu finančných prostriedkov, navrhne pre jednotlivé druhy a typy škôl tie vyučovacie predmety, vzdelávacie oblasti, príslušný odbor vzdelávania alebo skupiny odborov vzdelávania, pre ktoré sa má vyhlásiť výber. Návrh príslušnej sekcie schvaľuje minister školstva, vedy, výskumu a športu.
  2. Výber sa uskutočňuje postupom podľa osobitného predpisu.[[1]](#footnote-1))
  3. Výsledkom úspešného výberu je určenie jedného dodávateľa alebo viacerých dodávateľov novej edukačnej publikácie.

### Čl. 10 Zmena štátneho vzdelávacieho programu

* 1. Za zmenu štátneho vzdelávacieho programu sa na účel odsekov 2 až 8 považuje zmena, ktorá ovplyvňuje obsah vyučovacieho predmetu, vzdelávacej oblasti, prierezovej témy, prierezovej gramotnosti alebo príslušnej skupiny odborov vzdelávania.
  2. Predkladateľ môže požiadať o vydanie doložky na základe zmeny v štátnom vzdelávacom programe odo dňa schválenia zmeny v štátnom vzdelávacom programe.
  3. Ak ide o edukačnú publikáciu s vydanou doložkou podľa pôvodného štátneho vzdelávacieho programu, ktorej lehota platnosti uplynie v čase medzi nadobudnutím účinnosti zmeny v štátnom vzdelávacom programe a skončením platnosti pôvodného štátneho vzdelávacieho programu pre príslušný odbor vzdelávania, stupeň vzdelania, vzdelávací cyklus alebo ročník a v ktorej nedošlo k zmene obsahu, predkladateľ môže požiadať o vydanie doložky podľa pôvodného štátneho vzdelávacieho programu.
  4. K žiadosti o vydanie doložky podľa odseku 3 sa prikladajú

1. dve vyhotovenia edukačnej publikácie vo verzii, pre ktorú bola vydaná doložka podľa pôvodného štátneho vzdelávacieho programu, a
2. čestné vyhlásenie o zhode obsahu edukačnej publikácie s obsahom edukačnej publikácie podľa písmena a).
   1. Príslušná priamo riadená organizácia zašle príslušnej sekcii do 30 dní od doručenia žiadosti podľa čl. 4 ods. 1 zápis z posúdenia edukačnej publikácie. Zápis z posúdenia edukačnej publikácie sa vypracúva na základe posúdenia zhody obsahu edukačnej publikácie s obsahom pôvodnej edukačnej publikácie s vydanou doložkou.
   2. Ministerstvo na základe zápisu z posúdenia edukačnej publikácie vydá alebo nevydá doložku. Túto skutočnosť ministerstvo písomne oznámi predkladateľovi.
   3. Po vydaní doložky príslušná sekcia zaradí edukačnú publikáciu do registra edukačných publikácií s vydanou doložkou.
   4. Ak dôjde k zmene štátneho vzdelávacieho programu, ktorou je zníženie obsahu štátneho vzdelávacieho programu, edukačná publikácia sa z dôvodu zmeny štátneho vzdelávacieho programu neposudzuje a lehota platnosti doložky zostáva zachovaná.

### Čl. 11 Spoločné ustanovenia

* 1. Kritériá na hodnotenie kvality edukačných publikácií vypracúva príslušná priamo riadená organizácia a schvaľuje ich príslušná sekcia.
  2. Náklady spojené s vypracovaním recenzného posudku znáša predkladateľ.
  3. Doložka sa vzťahuje len na jazykovú verziu edukačnej publikácie, verziu vyhotovenia a konkrétne vydanie, ktoré bolo predmetom žiadosti o vydanie doložky.
  4. Ministerstvo zverejňuje na ním určenom webovom sídle,

1. register recenzentov,
2. register edukačných publikácií s vydanou doložkou,
3. zápisy z posúdenia edukačnej publikácie.
   1. Údaje podľa odseku 4 písm. a) a b) sa zverejňujú aj vo forme otvorených údajov a na dátovej platforme otvorených údajov.[[2]](#footnote-2))
   2. Aktualizácia registra edukačných publikácií sa vykonáva
4. zaradením edukačnej publikácie, ktorej bola vydaná doložka,
5. vyradením edukačnej publikácie, ktorej
   * + 1. uplynula lehota platnosti doložky,
       2. bola platnosť doložky pozastavená alebo
       3. bola doložka odňatá.
   1. Príslušná sekcia vykonáva aktualizáciu registra edukačných publikácií s vydanou doložkou k poslednému dňu kalendárneho mesiaca.
   2. Pre ostatný text a materiál sa nevypracúva recenzný posudok a priamy posudok a doložka sa nevydáva. Za ostatný text a materiál sa na tento účel považuje text a materiál, ktorý voľne dopĺňa edukačné publikácie, najmä prekladové, výkladové, odborné alebo iné slovníky, metodické príručky, manuály alebo užívateľské príručky, pomocné textové, obrazové alebo číselné materiály, omaľovánky, pexesá, didaktické alebo spoločenské hry, literárne texty alebo životopisy, publikácie s regionálnou tematikou, edukačný softvér (kvízy, tutoriály, hry, programy na prácu s textom, programy na prácu s obrázkami, programy na prácu so zvukom a podobne).

### Čl. 12 Osobitné ustanovenie počas trvania mimoriadnej situácie, núdzového stavu alebo výnimočného stavu

Ak počas mimoriadnej situácie, núdzového stavu alebo výnimočného stavu recenzent odmietne vykonať alebo nevykoná posúdenie edukačnej publikácie na účel vydania doložky alebo ak sa v registri recenzentov nachádza len jeden recenzent pre príslušný vyučovací predmet alebo skupinu odborov vzdelávania a ten odmietne vykonať alebo nevykoná posúdenie edukačnej publikácie na účel vydania doložky, posúdenie edukačnej publikácie na účel vydania doložky recenzentom sa nevykonáva a recenzný posudok sa nevypracúva. Posúdenie edukačnej publikácie sa vykoná podľa čl. 5 ods. 1 písm. b) alebo písm. c) a ak ide o špeciálnu edukačnú publikáciu, posúdenie sa vykoná podľa čl. 5 ods. 1 písm. b) a c).

### Čl. 13 Prechodné ustanovenia

1. Žiadosť o vydanie doložky, ktorá bola doručená pred 20. decembrom 2023 sa posúdi podľa predpisov účinných do 19. decembra 2023.
2. Ak edukačná publikácia zapísaná v registri edukačných publikácii nemá v doložke uvedenú lehotu platnosti, predkladateľ môže požiadať o vydanie doložky do 31. augusta 2026 v súlade s platným štátnym vzdelávacím programom alebo novým štátnym vzdelávacím programom.
3. Ak edukačná publikácia zapísaná v registri edukačných publikácii nemá v doložke uvedenú lehotu platnosti a predkladateľ nepožiada o vydanie doložky podľa odseku 2, bude vyradená z registra edukačných publikácii k 30. novembru 2026.

### Čl. 14 Zrušovacie ustanovenie

Zrušuje sa smernica č. 1/2022 o edukačných publikáciách.

### Čl. 15 Účinnosť

Táto smernica nadobúda účinnosť zverejnením dňa **20. decembra 2023**.

**minister**

# Zoznam príloh

## Prílohy k smernici:

* 1. Žiadosť o vydanie doložky k edukačnej publikácii/ edukačnej publikácií zo sady edukačných publikácií
  2. Zapracovanie pripomienok z recenzného posudku, priameho posudku a odborného posudku k edukačnej publikácii predloženej ako autorsky a redakčne spracovaný rukopis

### Obsah

[Smernica č. 46/2023 o edukačných publikáciách 1](#_Toc152318122)

[Čl. 1 Základné ustanovenia 1](#_Toc152318123)

[Čl. 2 Základné pojmy 1](#_Toc152318124)

[Čl. 3 Žiadosť o vydanie doložky 3](#_Toc152318125)

[Čl. 5 6](#_Toc152318126)

[Čl. 6 7](#_Toc152318127)

[Čl. 7 7](#_Toc152318128)

[Čl. 8 Postup po nevydaní doložky 8](#_Toc152318129)

[Čl. 9 Výber 9](#_Toc152318130)

[Čl. 10 Zmena štátneho vzdelávacieho programu 9](#_Toc152318131)

[Čl. 11 Spoločné ustanovenia 10](#_Toc152318132)

[Čl. 12 Osobitné ustanovenie počas trvania mimoriadnej situácie, núdzového stavu alebo výnimočného stavu 11](#_Toc152318133)

[Čl. 13 Prechodné ustanovenia 11](#_Toc152318134)

[Čl. 14 Zrušovacie ustanovenie 11](#_Toc152318135)

[Čl. 15 Účinnosť 11](#_Toc152318136)

[Zoznam príloh 12](#_Toc152318137)

[Prílohy k smernici: 12](#_Toc152318138)

[Obsah 13](#_Toc152318139)

1. ) Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, smernica č. 37/2021 o verejnom obstarávaní v znení smernice č. 37/2022. [↑](#footnote-ref-1)
2. ) Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov. [↑](#footnote-ref-2)